Word families with e

**เป้าหมาย:**ทบทวนเรื่องเสียงสระ a ด้วยคำศัพท์ใน Word family at และเรียนเรื่องเสียงสระ e ด้วยคำศัพท์ใน Word families en, et, ed และ eg เช่น hen, jet, bed และ leg

**หัวข้อ:**หนังสือเริ่มต้นด้วยการทบทวนเรื่องเสียงสระ a ตามด้วยการเรียนเสียงสระ e นักเรียนจะได้เรียนคำที่การลงท้ายเหมือนกัน เราเรียกว่า Word family ซึ่งนักเรียนจะได้หัดการนำพยัญชนะตัวแรกผสมกับ Word families at, en, et, ed และ eg แล้วจะเกิดคำศัพท์ที่มีความหมาย ผ่านการทำกิจกรรมต่าง ๆ

**สัปดาห์:**

[Day 1](https://tkrenglish.com/beginner-1-2-word-families-with-e-2/#BE1_2D1): ทบทวนเรื่องเสียงสระ a ด้วยคำศัพท์ hat, bat, cat, rat, fat, mat ใน Word family at

[Day 2](https://tkrenglish.com/beginner-1-2-word-families-with-e-2/#BE1_2D2): เรียนเรื่องเสียงสระ e ด้วยคำศัพท์ใน Word family en โดยใช้วีดีโอ กิจกรรมการผสมคำ

และใบงานเติมตัวอักษรที่หายไป

[Day 3](https://tkrenglish.com/beginner-1-2-word-families-with-e-2/#BE1_2D3): เรียนเรื่องเสียงสระ e เพิ่มเติมด้วยคำศัพท์ใน Word family et โดยใช้วิดีโอ ฝึกการผสมคำ

กิจกรรมฝึกการฟังและวงกลมคำศัพท์ที่ได้ยิน และกิจกรรมฟังและเลือกคำลงท้ายที่ถูกต้อง

[Day 4](https://tkrenglish.com/beginner-1-2-word-families-with-e-2/#BE1_2D4): เรื่องเสียงสระ e เพิ่มเติมด้วยคำศัพท์ใน Word family ed โดยใช้วิดีโอ ฝึกการผสมคำ

กิจกรรมฝึกการฟังและเลือกภาพให้ตรงกับเสียง และกิจกรรมวาดรูปภาพประกอบคำศัพท์

[Day 5](https://tkrenglish.com/beginner-1-2-word-families-with-e-2/#BE1_2D5): เรื่องเสียงสระ e เพิ่มเติมด้วยคำศัพท์ใน Word familiy eg โดยใช้วิดีโอ ฝึกการผสมคำ

กิจกรรมฝึกการฟังและวงกลมคำศัพท์ที่ได้ยิน และกิจกรรมจับคู่คำศัพท์และรูปภาพ

[Day 6](https://tkrenglish.com/beginner-1-2-word-families-with-e-2/#BE1_2D6): ทบทวน และประเมินผล ด้วยการเขียนคำศัพท์ที่ได้ยินและการแปลคำศัพท์เป็นภาษาไทย

และภาษาอังกฤษ

**Day 1**

ทบทวนเรื่องเสียงสระ a ด้วยคำศัพท์ hat, bat, cat, rat, fat, mat ใน Word family at

**วีดีโอ at:** ให้นักเรียนตั้งใจฟังวิธีการออกเสียงจากวีดีโอ และพยายามอ่านคำศัพท์พร้อมกันในตอนท้ายของวีดีโอ ครูสามารถหยุดวีดีโอตรงตอนท้ายเพื่อให้นักเรียนพยายามอ่านคำศัพท์

**คำศัพท์:** ให้นักเรียนพยายามสะกด Word family at พร้อมกัน ก่อนที่จะเล่นเสียงบนสไลด์ให้นักเรียนฟังด้วยการแตะหรือคลิ๊กบนรูปภาพ หากนักเรียนยังไม่มั่นใจในการสะกด บอกให้นักเรียนสะกดคำศัพท์ตามสไลด์อีกครั้ง

**กิจกรรมจับคู่:** จับกลุ่มนักเรียนกลุ่มละ 3 คน แจกบัตรภาพและบัตรคำ [Beginner 1/2 Cards01](https://tkrenglish.com/wp-content/uploads/2019/12/Beginner-12-Cards01-V01.pdf) ให้กลุ่มละ 1 ชุด คว่ำบัตรภาพและบัตรคำศัพท์ เปลี่ยนกันหงายบัตรคนละ 2 บัตรเพื่อจับคู่คำศัพท์กับรูปภาพ หากจับคู่ได้ให้เก็บไว้กับตัว และมีสิทธิ์เล่นอีกครั้ง หากจับคู่ไม่ได้ให้คว่ำบัตรทั้ง 2 ใบให้อยู่ที่เดิม แล้วเปลี่ยนให้คนถัดไปเล่น เล่นแบบเดิมจนบัตรหมด ใครจับคู่ได้มากสุดคือคนชนะ

**ฝึกเขียน:** ให้นักเรียนนั่งอยู่ในกลุ่มเดิม นำบัตรคำมาช่วยกันจับคู่กับภาพ ช่วยกันฝึกหัดออกเสียงคำศัพท์ เขียนคำศัพท์ทั้งหมดลงในสมุด และแปลเป็นภาษาไทยตามภาพที่เห็น เสร็จแล้วให้นักเรียนนำเสนอคำศัพท์และคำแปลที่ตนเองได้เขียนลงในสมุด ให้ครูช่วยนักเรียนในการเขียนภาษาไทยหากนักเรียนเขียนไม่ถูก

**Day 2**

เรียนเรื่องเสียงสระ e ด้วยคำศัพท์ใน Word family en โดยใช้วีดีโอ กิจกรรมการผสมคำ

และใบงานเติมตัวอักษรที่หายไป

**วีดีโอ en:**บอกนักเรียนให้ตั้งใจดูวีดีโอเมื่อแจ๊คสอนคำศัพท์ต่าง ๆ หลังจากที่แจ๊คสอน แจ๊คจะขอให้นักเรียนอ่านคำศัพท์ทบทวนให้นักเรียนลองอ่านคำศัพท์ที่ปรากฎบนวีดีโอ

**สะกด en:**ให้นักเรียนลองสะกดผสมคำด้านล่างด้วยตัวเองก่อน -หลัง จากนั้นครูเล่นเสียงให้นักเรียนฟัง

สุ่มนักเรียน หรือให้นักเรียนทุกคนได้ลองออกเสียงทีละคน

**What are these in English?:**ครูถามนักเรียนว่ารูปภาพเหล่านี้ภาษาไทยเรียกว่าอะไร เสร็จแล้วเลื่อนสไลด์ไปทางขวา ครูบอกนักเรียนว่ารูปภาพเหล่านี้มีภาษาอังกฤษดังนี้ เล่นเสียงบนรูปหรือคำศัพท์ให้นักเรียนฟังทีละคำ และให้นักเรียนออกเสียงตาม เสร็จแล้วลองให้นักเรียนอ่านคำศัพท์ทั้ง 3 คำเองอีกครั้งพร้อมกัน

**สไลด์ภาพและคำศัพท์:** เลือกนักเรียนออกมา 2 คน คนแรกให้เลื่อนสไลด์ที่ 1  ให้ได้คำศัพท์ นักเรียนคนที่ 2 เลี่ยนสไลด์ที่ 2 ให้ภาพตรงกับคำศัพท์ที่นักเรียนคนแรกได้สร้างไว้ ครูถามเพื่อนในห้องว่าคำศัพท์และรูปภาพตรงกันถูกต้องหรือไม่ ถ้าไม่ถูกต้องให้นักเรียน 1 คนที่นั่งอยู่ออกมาแก้ไขให้ถูกต้อง เมื่อถูกต้องแล้วให้นักเรียนสะกดคำศัพท์พร้อมกันและแปลเป็นภาษไทย เช่น h-en hen แม่ไก่

**เติมตัวอักษร**: แจก [Beginner 1/2 Worksheet01](https://tkrenglish.com/wp-content/uploads/2019/12/Beginner-12-Worksheet01-V01.pdf) ให้นักเรียนเติมตัวอักษรให้เป็นคำศัพท์ตรงกับภาพด้านซ้ายมือ หลังจากนั้นให้นักเรียนนำเสนอผลงาน โดยให้นักเรียนสะกด และแปลคำศัพท์ [ดูเฉลยได้ที่นี่](https://tkrenglish.com/wp-content/uploads/2019/12/Beginner-12-Worksheet-answers01-V01.pdf)

**Day 3**

เรียนเรื่องเสียงสระ e เพิ่มเติมด้วยคำศัพท์ใน Word family et โดยใช้วิดีโอฝึกการผสมคำ กิจกรรมฝึกการฟังและวงกลมคำศัพท์ที่ได้ยิน และกิจกรรมฟังและเลือกคำลงท้ายที่ถูกต้อง

**วีดีโอ et**: บอกนักเรียนให้ตั้งใจดูวีดีโอเมื่อแจ๊คสอนคำศัพท์ต่าง ๆ หลังจากที่แจ๊คสอน แจ๊คจะขอให้นักเรียนอ่านคำศัพท์ทบทวน ให้นักเรียนลองอ่านคำศัพท์ที่ปรากฎบนวีดีโอ

**สะกด et:**ให้นักเรียนลองสะกดผสมคำด้านล่างด้วยตัวเองก่อน -หลัง จากนั้นครูเล่นเสียงให้นักเรียนฟังสุ่มนักเรียนหรือให้นักเรียนทุกคนได้ลองออกเสียงทีละคน

**What are these in English?:**ครูถามนักเรียนว่ารูปภาพเหล่านี้ภาษาไทยเรียกว่าอะไร เสร็จแล้วเลื่อนสไลด์ไปทางขวา ครูบอกนักเรียนว่ารูปภาพเหล่านี้มีภาษาอังกฤษดังนี้ เล่นเสียงบนรูปหรือคำศัพท์ให้นักเรียนฟังทีละคำ และให้นักเรียนออกเสียงตามเสร็จแล้วลองให้นักเรียนอ่านคำศัพท์ทั้ง 2 คำเองอีกครั้งพร้อมกัน

**What are these in English?:**ครูถามนักเรียนว่ารูปภาพเหล่านี้ภาษาอังกฤษเรียกว่าอะไรจำได้ไหม เลื่อนสไลด์ไปทางขวาเพื่อตรวจคำตอบ ให้นักเรียนสะกดพร้อมกัน ย้ำกับนักเรียนว่า คำว่า pet เราเปลี่ยนเป็นรูปสุนัขเพราะไม่ต้องการให้นักเรียนจำว่า pet แปลว่า “แมว” หรือ “สุนัข” แต่ pet แปลว่า “สัตว์เลี้ยง”

**สไลด์ภาพและคำศัพท์:** เลือกนักเรียนออกมา 2 คน คนแรกให้เลื่อนสไลด์ที่ 1 และที่ 2 ให้ได้คำศัพท์ นักเรียนคนที่ 2 เลี่ยนสไลด์ที่ 3 ให้ภาพตรงกับคำศัพท์ที่นักเรียนคนแรกได้สร้างไว้ ครูถามเพื่อนในห้องว่าคำศัพท์และรูปภาพตรงกันถูกต้องหรือไม่ ถ้าไม่ถูกต้องให้นักเรียน 1 คนที่นั่งอยู่ออกมาแก้ไขให้ถูกต้อง เมื่อถูกต้องแล้วให้นักเรียนอ่านคำศัพท์พร้อมกันและแปลเป็นภาษไทย

**ตั้งใจฟังและเลือกคำลงท้าย:** เล่นเสียงให้นักเรียนฟัง และให้นักเรียนเลือกว่าคำศัพท์นั้นลงท้ายด้วย en หรือ et โดยให้นักเรียนเขียนคำตอบลงในสมุดตัวเองดังในตัวอย่าง **ด้านล่างเป็นเฉลยไม่เลื่อนให้นักเรียนเห็นก่อนทำกิจกรรม**

**ตรวจคำตอบ:**ให้นักเรียนตรวจคำตอบว่าตรงกับที่นักเรียนเขียนในสมุดหรือไม่ ให้นักเรียนพยายามสะกดคำศัพท์เองก่อน (เล่นเสียงให้นักเรียนฟังเพื่อช่วยเหลือหากจำเป็น) แล้วให้นักเรียนช่วยกันแปลคำศัพท์ ครูช่วยย้ำเตือนนักเรียนอีกครั้งว่า pet แปลว่า “สัตว์เลี้ยง ไม่ได้แปลว่า “แมว” หรือ “สุนัข”

**Day 4**

เรื่องเสียงสระ e เพิ่มเติมด้วยคำศัพท์ใน Word family ed โดยใช้วิดีโอ ฝึกการผสมคำ กิจกรรมฝึกการฟังและเลือกภาพให้ตรงกับเสียง และกิจกรรมวาดรูปภาพประกอบคำศัพท์

**วีดีโอ ed:**บอกนักเรียนให้ตั้งใจดูเมื่อวีดีโอสอนคำศัพท์ต่าง ๆ หลังจากนั้นให้นักเรียนลองร้องเพลงตามวีดีโอ

**สะกด ed:**ให้นักเรียนลองสะกดผสมคำด้านล่างด้วยตัวเองก่อนโดยให้ผสมสระ e และ พยัญชนะ d หลังจากนั้นครูเล่นเสียงให้นักเรียนฟัง สุ่มนักเรียน หรือให้นักเรียนทุกคนได้ลองออกเสียงทีละคน

**คำศัพท์ ed:**ให้นักเรียนลองอ่านเองก่อน หากนักเรียนอ่านไม่ได้ให้เล่นเสียงเพื่อช่วยเหลือ และให้นักเรียนลองแปลคำศัพท์โดยการเดาจากรูปภาพ

**What are these in Thai?**: เล่นเสียงแล้วให้นักเรียนสะกดตาม ให้นักเรียนแปลคำศัพท์เป็นภาษาไทยโดยการเดาจากรูปภาพ ถามนักเรียนว่าสังเกตไหมว่าคำเหล่านี้พิเศษอย่างไร

**ฟัง และเลือกภาพ**: เล่นเสียงให้นักเรียนฟัง ถามนักเรียนว่าคำศัพท์ที่ได้ยินตรงกับภาพใด ให้นักเรียนเขียนคำตอบลงในสมุดตัวเองดังตัวอย่าง **ด้านล่างเป็นเฉลยไม่เลื่อนให้นักเรียนเห็นก่อนทำกิจกรรม**

**ตรวจคำตอบ:**ให้นักเรียนดูคำตอบว่าตรงกับที่นักเรียนเขียนในสมุดหรือไม่ ให้นักเรียนพยายามสะกดคำศัพท์เองก่อน (เล่นเสียงให้นักเรียนฟังเพื่อช่วยเหลือหากจำเป็น) แล้วให้นักเรียนช่วยกันแปลคำศัพท์

**เขียนคำศัพท์ภาษาอังกฤษ และวาดภาพ:** แจก [Beginner 1/2 Worksheet02](https://tkrenglish.com/wp-content/uploads/2019/12/Beginner-12-Worksheet02-V01-1.pdf) ให้กับนักเรียน ครูเล่นเสียงให้นักเรียนฟัง ให้นักเรียนเขียนคำศัพท์ที่นักเรียนได้ยิน และวาดรูปประกอบ [ดูเฉลยได้ที่นี่](https://tkrenglish.com/wp-content/uploads/2019/12/Beginner-12-Worksheet-answers02-V01-2.pdf)

**Day 5**

เรื่องเสียงสระ e เพิ่มเติมด้วยคำศัพท์ใน Word familiy eg โดยใช้วิดีโอ ฝึกการผสมคำ กิจกรรมฝึกการฟังและวงกลมคำศัพท์ที่ได้ยิน และกิจกรรมจับคู่คำศัพท์และรูปภาพ

**วีดีโอ eg:**บอกนักเรียนให้ตั้งใจดูเมื่อวีดีโอสอนคำศัพท์ต่าง ๆ เปิดรอบที่สองให้นักเรียนพยายามพูดตาม

**สะกด eg:**ให้นักเรียนลองสะกดผสมคำด้านล่างด้วยตัวเองก่อน หลังจากนั้นครูเล่นเสียงให้นักเรียนฟัง

สุ่มนักเรียน หรือให้นักเรียนทุกคนได้ลองออกเสียงทีละคน

**คำศัพท์ eg:**ให้นักเรียนลองอ่านเองก่อน หากนักเรียนอ่านไม่ได้ให้เล่นเสียงเพื่อช่วยเหลือ และให้นักเรียนลองแปลคำศัพท์โดยการเดาจากรูปภาพ

**What are these in English?:**ครูถามนักเรียนว่ารูปภาพเหล่านี้ภาษาอังกฤษเรียกว่าอะไรจำได้ไหม เสร็จแล้วเลื่อนสไลด์ไปทางขวา ครูบอกนักเรียนว่ารูปภาพเหล่านี้มีภาษาอังกฤษดังนี้ เล่นเสียงบนรูปหรือคำศัพท์ให้นักเรียนฟังทีละคำ และให้นักเรียนออกเสียงตาม เสร็จแล้วลองให้นักเรียนอ่านคำศัพท์ทั้ง 2 คำเองอีกครั้งพร้อมกัน

**วงกลมคำที่ได้ยิน:** นำ [Beginner 1/2 Worksheet02](https://tkrenglish.com/wp-content/uploads/2019/12/Beginner-12-Worksheet02-V01-1.pdf) มาใช้อีกครั้ง ครูเล่นเสียงให้นักเรียนฟังหาคำศัพท์แล้ววงกลมเสร็จแล้วให้วาดรูปภาพประกอบ [ดูเฉลยได้ที่นี่](https://tkrenglish.com/wp-content/uploads/2019/12/Beginner-12-Worksheet-answers02-V02-1.pdf)

**จับคู่คำศัพท์และรูปภาพ:**แบ่งนักเรียนออกเป็น 2 กลุ่ม นั่งต่อแถวซ้ายขวา ให้กลุ่มส่งตัวแทน

ออกมากลุ่มละ 1 คน นักเรียนตัวแทนของกลุ่มแรกเลื่อนคำศัพท์ และนักเรียนตัวแทนของกลุ่มที่สองเลื่อนรูปภาพให้ตรงกับคำศัพท์ หากถูกต้องได้ 1 คะแนน เสร็จแล้วให้สลับบทบาทกัน คือ นักเรียนกลุ่มที่สองเลื่อนคำศัพท์ และนักเรียนกลุ่มแรกเลื่อนรูปภาพให้ตรงกับคำศัพท์ เพื่อนแต่ละกลุ่มสามารถบอกช่วยเหลือได้ ครูตรวจสอบว่าถูกต้องหรือไม่ โดยให้เล่นเสียงจากคำศัพท์และรูปภาพ หากถูกต้องทั้งสองฝั่งจะมีเสียงคำศัพท์เดียวกัน เล่นจนนักเรียนหมดแถว รวบรวมสรุปคะแนน ครูทบทวนให้นักเรียนอีกครั้งโดยเลื่อนคำศัพท์และภาพให้นักเรียนอ่านพร้อมกันอีกรอบ

**Day 6**

ทบทวน และประเมินผล ด้วยการเขียนคำศัพท์ที่ได้ยิน และการแปลคำศัพท์เป็นภาษาไทย และภาษาอังกฤษ

**วีดีโอ e:**บอกนักเรียนให้ตั้งใจดูเมื่อวีดีโอสอนคำศัพท์ต่าง ๆ หลังจากนั้นให้นักเรียนลองร้องเพลงหรือพูดตามวีดีโอ

**จัดกลุ่มคำศัพท์**: แบ่งกลุ่มนักเรียนกลุ่มละ 3 คน  ให้นักเรียนแบ่งกลุ่มของคำศัพท์ที่มีคำลงท้ายเหมือนกันให้ถูกต้อง พร้อมคำแปลเป็นภาษาไทย ให้นักเรียนแต่ละคนเขียนคำตอบลงในสมุดของตนเองดังตัวอย่าง

**ด้านล่างเป็นเฉลยไม่เลื่อนให้นักเรียนเห็นก่อนทำกิจกรรม**

**ตรวจคำตอบ**: ตรวจคำตอบโดยเลือกนักเรียนอ่านคำศัพท์และแปลทีละคน หากต้องการฟังเสียงให้คลิ๊กหรือแตะบนรูปภาพ

**ประเมินผล**: เล่นเสียงให้นักเรียนฟังทีละเสียง 3 ครั้ง ให้นักเรียนฟังเสียงแล้วเขียนคำศัพท์

**ประเมินผล**: ครูอ่านคำสั่งและคำศัพท์ให้นักเรียนฟัง ให้นักเรียนแปลคำศัพท์เป็นภาษาไทยและภาษาอังกฤษ